‎Datorită manualului, proiectul tău ‎de a fonda o sectă prinde contur.
‎Ai deja un grup mic, dar loial de adepți.
‎Dar ca să ajungi la nivelul următor, ‎mai ai de muncit.
‎Ca să fii lider de sectă pe termen lung,
‎trebuie să ai un public mai larg.
‎Numărul adepților e ca banii din bancă. ‎Mai mulți bani înseamnă putere mai mare.
‎Ca să nu mai vorbim de alte beneficii.
‎Loialitate incredibilă.
‎Dolari cu nemiluita.
‎Și, să nu uităm…
‎Sex la întâmplare în cadrul congregației.
‎La început, oferi oamenilor ‎ceva în care să creadă.
‎Trebuie ca oamenii să creadă că ai ‎intenții bune, să nu se simtă manipulați.
‎Când cineva se simte manipulat, ‎ești terminat.
‎Ia aminte la reverendul Jim Jones,
‎care, îmbinând recrutarea isteață ‎cu o viziune comunitară,
‎a mărit Templul Poporului ‎de la 50 de suflete, în Indiana,
‎la aproximativ 20.000 de adepți, ‎pe două continente.
‎Voi înfăptui miracolele promise ‎și neînfăptuite de Dumnezeul vostru.
‎Da!
‎La finalizare a zbârcit-o.
‎Cu toate astea,
‎Jones știa să atragă ‎și să captiveze un public numeros.
‎CUM SĂ DEVII UN LIDER DE SECTĂ
‎JIM JONES ‎MĂREȘTE-ȚI GRUPUL
‎Din pastor improvizat, ‎Jim Jones a devenit o figură mesianică,
‎prieten cu politicieni de vază.
‎GUVERNATORUL CALIFORNIEI
‎Nu e rău pentru un tip ‎care făcea bani vânzând maimuțe.
‎Era un tip extrem de carismatic ‎și de inteligent.
‎Știa cum să te emoționeze.
‎Mulțumesc pentru invitație.
‎Cu mult înainte de a fi liderul paranoic ‎al unei comunități din junglă‎,
‎Jim era un tânăr ‎care încerca să-și croiască un drum.
‎Vrei să vezi ce poți învăța de la Jones ‎ca să devii un lider de sectă de succes?
‎Să începem cu începutul.
‎FAPTUL NR. 1 ‎JONES A FOST OBSEDAT DE MIC DE RELIGIE
‎Jones a crescut într-o comunitate rurală ‎din Indiana, unde existau cinci biserici.
‎Mergea la toate cinci,
‎alergând de la o slujbă la alta ‎în fiecare duminică.
‎În timp ce alți copii se jucau ‎de-a doctorul și pacienții,
‎el se juca de-a predicatorul și enoriașii.
‎Își punea pe umeri un cearșaf alb
‎și apoi se prefăcea că vindecă puii ‎prin credință.
‎FAPTUL NR. 2 - JONES A AVUT ÎN COPILĂRIE ‎UN EROU NEOBIȘNUIT
‎Jones era fascinat de Hitler.
‎Îl admira pentru controlul exercitat ‎asupra adepților săi
‎și pentru că, atunci când nu a putut scăpa ‎de dușmanii care îl înconjuraseră,
‎Hitler a ales să se sinucidă ‎în loc să se predea.
‎FAPTUL NR. 3 - JIM JONES A DEVENIT FAIMOS ‎PRIN LUPTA SA PENTRU DREPTATE SOCIALĂ
‎În anii '50, a fost un lider ‎al Mișcării pentru drepturi civile.
‎A pledat mereu ‎pentru egalitate și dreptate socială.
‎Te alăturai Templului Poporului
‎fiindcă credeai în mesajul ‎și în misiunea lor.
‎Avea o familie etnic diversă, ‎cu copii de rase diferite.
‎Părea să fie un om integru.
‎Pe nesimțite, s-a instaurat tirania,
‎liderul având un control deplin ‎asupra adepților săi.
‎De la enoriaș fascinat de Hitler ‎la lider de sectă despotic,
‎Jim Jones a parcurs un ciclu complet.
‎Dar succesul lui e greu de egalat.
‎De fapt, e nevoie de un miracol ‎pentru o asemenea reușită.
‎TACTICĂ ‎IMPRESIONEAZĂ-ȚI ADEPȚII
‎Un suflet pierdut are de ales ‎între mulți lideri de sectă carismatici.
‎Dacă vrei să te urmeze, trebuie să arăți ‎că autoritatea ți-e conferită de sus.
‎Trebuie să convingi oamenii ‎că ai ceva special,
‎că ești mai bun ‎sau că ai calități supranaturale.
‎E o rețetă care funcționează.
‎Shoko Asahara, ‎liderul sectei Aum Shinrikyo,
‎a sporit rândurile membrilor sectei sale
‎publicând fotografii în care levita.
‎Warren Jeffs, un lider de sectă poligam, ‎pretindea că vorbește direct cu Dumnezeu,
‎ceea ce-i dădea autoritatea ‎de a da adepților bărbați mai multe soții
‎pentru totdeauna.
‎Iar liderul de sectă brazilian ‎João de Deus avea mii de adepți
‎care credeau că Dumnezeu i-a dat ‎puterea de a vindeca SIDA și cancerul.
‎Apoi i s-au dus ‎600 de acuzații de abuz sexual.
‎Dar miracolele înfăptuite de tine ‎vor fi mult mai apreciate, desigur.
‎CU 24 DE ANI ÎNAINTEA DEZNODĂMÂNTULUI ‎DE LA JONESTOWN
‎Când Jim Jones și-a propus ‎să atragă adepți,
‎cunoștea deja o metodă eficientă ‎de a atrage oamenii.
‎În zonele rurale din Indiana ‎aveau loc slujbe de convertire.
‎Era un adevărat spectacol.
‎Slujba includea vindecări miraculoase.
‎Mândria refuză să se vindece, ‎dar Iisus vindecă orice.
‎Vindecările prin credință fac parte ‎de secole din tradiția creștină.
‎Nu e nimic confirmat de știință.
‎Scepticii cred că e vorba ‎de efectul benefic al gândirii pozitive,
‎dar, dacă crezi ‎că pastorul tău e mesagerul Domnului,
‎vrei să crezi în miracole.
‎Când Jones și-a deschis prima biserică,
‎a început prin a susține ‎că simte durerea oamenilor.
‎Dar, în scurt timp, a inclus ‎în repertoriu vindecări miraculoase.
‎Și știți ce e incredibil?
‎Uneori aveau efect.
‎Tata era pastor baptist.
‎Făcuse un atac de cord.
‎Jones a spus: „Doctorul ți-a zis ‎că nu vei mai putea lucra.
‎Crezi în Dumnezeu?”
‎Și tata a spus: „Da”.
‎Iar el a zis: ‎„Crezi că Dumnezeu trimite profeți?”
‎Tata a spus: „Da.”
‎A întrebat: ‎„Crezi că profeții pot vindeca?”
‎Iar tata a spus: „Absolut.”
‎Apoi Jim Jones a făcut ceva ‎cu mâinile și a zis:
‎„Părinte, vreau să alergi ‎în jurul bisericii. Știu că poți.”
‎Iar eu am zis:
‎„Doamne, mulțumesc ‎că ni l-ai trimis pe Jim Jones.”
‎Chiar avea puterea de a vindeca?
‎Jones zicea că nu știe sigur.
‎Uneori funcționa, alteori nu.
‎Ca să convingă ‎un număr tot mai mare de adepți,
‎a decis să însceneze ‎așa-zise vindecări miraculoase.
‎Jones își diagnostica adepții cu cancer, ‎boală de care nu știau că suferă,
‎și arăta că îi poate vindeca.
‎Tușeau și scuipau o tumoare din plămâni
‎Apoi o arătau în mod solemn celor din jur.
‎Alt miracol înfăptuit de Jim Jones?
‎Nu chiar.
‎Bolnavul de cancer era, de fapt, ‎unul dintre adepții loiali ai lui Jones.
‎Și așa-zisa tumoare?
‎Era, de obicei, o bucată de pipotă, ‎plămân sau inimă de pui,
‎pe care aceștia o scuipau într-o batistă.
‎Asistenții nu lăsau pe nimeni ‎să se apropie.
‎Dacă cineva voia să pună mâna ‎pe bucata de carne,
‎erau instruiți să o bage în gură ‎și să o înghită.
‎Miraculoase sau nu, vindecările devin ‎punctul forte al lui Jones,
‎convingând chiar și scepticii.
‎Chiar dacă credeai că totul e o aiureală,
‎nu o spuneai cu voce tare.
‎Nu le spuneai celor din jur.
‎Nu știai ce gândesc cei de lângă tine.
‎Datorită acestor spectacole iscusite, ‎Jones câștigă tot mai mulți adepți.
‎Combini o anumită măiestrie artistică ‎cu înșelăciunea,
‎dar, când începi să vorbești ‎și despre Dumnezeu,
‎e o combinație care-i face pe unii să jure ‎că-l vor urma oriunde pe acel om.
‎Miracolele tale au succes ‎printre fanaticii vindecărilor. Bravo!
‎Dar nu toți agreează ‎acest tip de spectacol
‎și trebuie să-ți lărgești publicul,
‎așa că ia-te după manual ‎și încearcă ceva nou!
‎TACTICĂ ‎PERSONALIZEAZĂ-ȚI MESAJUL
‎Un lider de sectă de succes
‎trebuie să găsească o cale ‎de a ajunge la toate categoriile sociale.
‎În această privință, Jim Jones era un as.
‎Jim Jones era un maestru al manipulării.
‎Simțeai că ești important
‎și că ți se adresează doar ție.
‎Era foarte carismatic.
‎Putea să se adreseze ‎mai multor tipuri de public
‎în același timp.
‎Jones folosea o tehnică veche ‎de când lumea, numită „schimbarea de cod”.
‎SCHIMBAREA DE COD ‎CUM SE FOLOSEȘTE
‎Schimbarea de cod poate implica
‎alternarea între diferite dialecte ‎sau limbi
‎în cadrul aceleiași conversații ‎sau chiar aceleiași propoziții.
‎Toți apelăm uneori la acestă tehnică.
‎Poate fi ceva minor, cum e folosirea ‎termenului „apă gazoasă” în loc de „sifon”
‎ca să arăți că ești ‎din zona centrală de vest a SUA.
‎Dar Jim Jones ridică ștacheta.
‎Jim Jones începe să aibă succes ‎călătorind prin America
‎și, peste tot, își schimbă discursul ‎în funcție de publicul din zonă.
‎Jones și-a început călătoria ‎în Indianapolis,
‎unde publicul lui era format ‎mai ales din femei de culoare în vârstă.
‎Aici se bazează pe discursul spiritual ‎al unui pastor penticostal.
‎În California, în Redwood Valley, ‎unde enoriașii sunt albi conservatori,
‎vorbește despre valorile ‎familiei tradiționale.
‎Și când vin studenți ‎de la o facultate din zonă…
‎Îi citează pe Nietzsche și Mao.
‎Vorbește despre karma
‎și despre filosofia orientală ‎care era la modă atunci.
‎În sfârșit, când Jones mută Templul
‎la sediul permanent ‎din centrul orașului San Francisco,
‎își cântărește bine publicul și vorbește ‎despre revoluția socială radicală.
‎Ne vom câștiga libertatea aici și acum!
‎Da!
‎Dacă își pierdeau interesul,
‎Jones avea la îndemână mesajul ‎la care știa că oricine e receptiv,
‎și anume că toți vor muri.
‎Nu trebuie să ne preocupe ziua de mâine ‎fiindcă vom trăi în paradis zi de zi.
‎Conținutul discursului său și etica păleau
‎în raport cu talentul de a convinge masele ‎și de a-și consolida puterea.
‎Am început cu 141 de oameni
‎și am ajuns la o congregație înfloritoare ‎de câteva mii.
‎Una e să faci oamenii ‎să se alăture sectei tale,
‎și alta e să te asiguri că rămân.
‎CUM SĂ DEVII UN LIDER DE SECTĂ
‎Manualul te învață cum să faci ‎ca adepții să-ți rămână devotați‎,
‎făcându-i să împartă totul.
‎TACTICĂ ‎PUNE-I PE TOȚI SĂ CONTRIBUIE
‎Indiferent ce critici le-am aduce,
‎sectele apropie oamenii.
‎E plăcut să te simți aproape ‎de alți oameni.
‎E plăcut să cânți și să dansezi
‎și să faci chestii „sectante”.
‎Și nimic nu apropie mai mult niște adulți ‎decât locuitul împreună.
‎Liderii de sectă abili știu acest lucru.
‎Shoko Asahara și-a înfrățit acoliții ‎forțându-i să locuiască în comun,
‎în încăperi pline de dăunători,
‎fiindcă învățăturile lui interziceau ‎uciderea oricărei viețuitoare.
‎Adepții gurului indian Bhagwan Rajneesh
‎au construit împreună ‎un oraș autonom, Rajneeshpuram,
‎unde să-și urmeze nestingheriți credința,
‎care includea amorul liber ‎și terapia în pielea goală.
‎Membrii Buddhafield și-au dedicat ‎timpul liber și banii
‎slujirii gurului lor, Jaime Gomez.
‎I-au construit chiar și o sală de balet.
‎Jim Jones avea o metodă ingenioasă ‎și profitabilă de a-și uni adepții
‎în jurul unui scop comun.
‎O numea „socialism apostolic”.
‎Cei doisprezece apostoli au locuit ‎împreună, împărțind totul.
‎Jones credea că și adepții lui trebuie ‎să locuiască în comun,
‎și, pentru a finanța această viață comună,
‎trebuie să își doneze posesiunile lumești ‎bisericii, adică lui Jim Jones.
‎Nu ești pensionară?
‎Când sunt cu tine, nu.
‎Convingea cu ușurință oamenii ‎să-și vândă casa sau mașina
‎și să dea banii bisericii.
‎Iar dacă cineva mai avea nevoie ‎să fie convins…
‎Ne făcea mereu să ne simțim vinovați.
‎Ne spunea că a făcut ‎toate aceste sacrificii ca să ne ajute.
‎Ne spunea că ar putut fi un om bogat.
‎Așadar, când ne cerea să facem ceva, ‎nu trebuia să ezităm.
‎Jones se folosea de banii ‎și de munca neplătită a adepților
‎pentru a mări influența Templului.
‎Puteai să servești mâncarea ‎la cantina Templului,
‎să distribui alimente nevoiașilor
‎sau să le citești bătrânilor ‎la un azil al Templului.
‎Puteai repara mașini în garajul Templului,
‎să scrii funcționarilor guvernamentali ‎scrisori în care să-l lauzi pe Jones,
‎să scrii sau să editezi ziarul Templului
‎sau să împarți produsul finit prin oraș.
‎Oportunitățile erau nesfârșite,
‎ca și programul de lucru.
‎Nu e ceva ce poți faci doar duminica.
‎Implică toate aspectele vieții, ‎așa că te dedici cu totul.
‎Era un mod de a-i face pe oameni ‎să simtă că contribuie,
‎dar și de a deține ‎un control absolut asupra vieții lor.
‎Chiar dacă modelul comunal ‎are succes acasă‎,
‎există o lume întreagă de posibili adepți ‎care nu știu încă ce poți face pentru ei.
‎E timpul să iei taurul de coarne.
‎TACTICĂ ‎EXTINDE-ȚI TERITORIUL
‎Dacă vrei să fii adevăratul Mesia,
‎nu te poți limita ‎la a fi o celebritate locală.
‎Dacă vreau să fiu luat ‎drept profetul ultim,
‎nu vreau ca cineva din orașul alăturat ‎să aibă de trei ori mai mulți adepți.
‎Ce impresie aș crea?
‎Proastă.
‎Jim Jones era un lider de sectă excelent ‎tocmai fiindcă nu era niciodată mulțumit.
‎Știa exact ce să facă ‎pentru a obține ceea ce își dorea,
‎adică bani, putere și adepți.
‎CU ȘAPTE ANI ÎNAINTEA DEZNODĂMÂNTULUI ‎DE LA JONESTOWN
‎Jim Jones a cumpărat niște autocare ‎și a pornit cu spectacolul său în turneu,
‎iar la sfârșitul slujbei ‎le spunea oamenilor:
‎„Întoarceți-vă în California cu noi!”
‎Spectacolul dat de Jim Jones ‎era o priveliște memorabilă.
‎De obicei, ‎caravana Templului intra în oraș,
‎dezlănțuind reverendul, o formație
‎și sute de credincioși loiali ‎care însuflețeau slujba lui Jones.
‎Ca la orice festival ambulant, ‎era și un stand cu produse proprii,
‎plin de portrete ale lui Jones,
‎care, aparent, ‎vindecau o mulțime de afecțiuni.
‎Vânzările, vindecările și alte donații ‎aduceau 10.000 $ la o singură slujbă,
‎iar publicul era încurajat să renunțe ‎la tot și să vină la San Francisco.
‎Mulți au făcut-o.
‎Dar nu orice oprire a fost un succes.
‎În 1971, Jones a venit ‎cu 200 de membri ai Templului
‎să ia cina ‎la moșia eroului său de-o viață,
‎răposatul pastor și tămăduitor, ‎Părintele Divin.
‎Ce urmărea?
‎Să preia adepții acestuia.
‎La cina cu văduva Părintelui Divin, ‎Jones face o afirmație surprinzătoare.
‎Susține că este ‎reîncarnarea Părintelui Divin.
‎Mama Divină nu e impresionată.
‎Îi spune că e Diavolul.
‎Jones și adepții lui sunt amenințați ‎că vor fi bătuți și alungați.
‎I s-ar fi putut imputa ‎o doză mare de tupeu sau chiar de nebunie,
‎dar nu a plecat din oraș cu mâinile goale.
‎A reușit să fure ‎câțiva enoriași de-ai Părintelui Divin.
‎S-au suit în autocar ‎și au plecat în California cu el.
‎Prozelitismul lui Jones a dat roade.
‎La sfârșitul lui 1971,
‎lista de corespondență a Templului ‎crescuse patru ori.
‎Da, Jones avea un succes imens.
‎Dar cu cât ajungi mai sus, ‎cu atât prăbușirea e mai spectaculoasă.
‎Un aspect dezastruos al sectelor ‎e că, la un moment dat, o iau razna.
‎Lui Jim Jones i s-a întâmplat asta ‎când s-a apucat de droguri.
‎Când apar asemenea probleme,
‎ca să rămâi la conducere ‎și să nu ai probleme,
‎trebuie să cooptezi oameni ‎care să țină totul sub control.
‎TACTICĂ ‎TREBUIE SĂ AI MEREU AJUTOARE
‎E plăcut să ajungi în vârf.
‎Priveliștea,
‎facilitățile,
‎dulapul imens…
‎plin de secrete nefaste.
‎De asta ai nevoie de aliați potriviți, ‎care să te scape de necazuri.
‎Liderii de sectă știu cum să adune ‎în jurul lor un grup de oameni
‎care fac parte din mașinărie.
‎Aceștia păstrează secretele
‎și nu vorbesc ‎despre ce se întâmplă în culise.
‎Învață de la veterani!
‎Bhagwan Shree Rajneesh se baza ‎pe Ma Anand Sheela, purtătoarea de cuvânt,
‎să-i apere reputația.
‎Și când un procuror ostil ‎a început să-l investigheze,
‎ea a pus pe cineva să-l ucidă.
‎Keith Raniere, liderul sectei NXIVM, ‎a pus-o pe Lauren Salzman
‎să obțină cu forța poze compromițătoare ‎de la membrele sectei
‎pentru a se asigura ‎de loialitatea acestora.
‎Iar apropiații lui Shoko Asahara ‎au ucis un fost discipol
‎care amenința ‎să dezvăluie secretele sectei
‎și l-au incinerat ‎într-un cuptor cu microunde uriaș.
‎Dar puțini lideri au avut apropiați ‎atât de loiali sau organizați ca Jones.
‎Cercul lui de apropiați ‎se numea Comisia de planificare
‎și includea vreo 30 ‎dintre cei mai loiali adepți ai săi.
‎Jim Jones știa ‎că aceștia îl vor susține la nevoie.
‎Și, în ciuda diversității ‎membrilor Templului,
‎acești inițiați aveau un lucru în comun.
‎Erau cu toții albi.
‎Era o ierarhie, ‎iar albii erau la conducere.
‎Știau că minte ‎și că nu a vindecat pe nimeni,
‎dar considerau ‎că mijloacele justifică scopul.
‎Succesul începe ‎să i se suie la cap lui Jones,
‎iar menținerea imaginii de sfințenie ‎implică mult efort,
‎mai ales acum.
‎Ca să facă față programului solicitant,
‎Jones începe să ia ‎o cantitate impresionantă de pastile.
‎Amfetamine pentru energie ‎și sedative ca să se calmeze.
‎Deși e foarte ocupat, Jones găsește timp ‎să aibă aventuri cu câțiva enoriași,
‎ceea ce trebuia ținut secret.
‎Apoi, în 1973,
‎Jones e arestat la un cinematograf local
‎pentru expunerea organele genitale ‎în fața unui polițist sub acoperire.
‎Ceea ce dăuna ‎imaginii de mesager al Domnului.
‎Dacă s-ar fi aflat despre acest incident, ‎l-ar fi putut distruge.
‎Dar când vine vorba de exhibiționism, ‎e destul de greu să ascunzi.
‎Trebuia păstrat secretul,
‎așa că a făcut o înțelegere.
‎Jones își recunoaște fapta, ‎dar avocatul lui, membru al Templului,
‎se asigură că incidentul nu va ajunge ‎la cunoștința publicului,
‎ceea ce nu a fost chiar o binecuvântare.
‎Dacă a scăpat nepedepsit ‎comițând o asemenea faptă,
‎de ce să nu comită și altele?
‎Jim Jones a început să devină neglijent.
‎Au fost oameni dezamăgiți care au plecat ‎și care știau despre droguri
‎și despre schemele de făcut bani ‎din culise.
‎Chiar dacă faci totul ca la carte, ‎vor exista nemulțumiți.
‎Care e sfatul manualului?
‎Transformă acest obstacol ‎într-o cale spre paradis!
‎TACTICĂ ‎CONSTRUIEȘTE-ȚI PROPRIUL PARADIS
‎Ca și dansul, conducerea unei secte ‎merge perfect când nu te observă nimeni.
‎Dacă lumea începe ‎să-și bage nasul în treburile tale,
‎e timpul să te retragi ‎undeva unde nu ești judecat.
‎Trebuie să fugi într-un loc
‎unde nu vei fi expus ‎criticilor din exterior.
‎E o strategie tipică ‎pentru liderii de sectă.
‎Jones avea motive întemeiate ‎pentru a pleca.
‎CU DOI ANI ÎNAINTEA DEZNODĂMÂNTULUI ‎DE LA JONESTOWN
‎Jim Jones a aflat despre un reporter ‎care făcea o investigație.
‎Încerca să discute ‎cu foști membri ai Templului.
‎Întreba despre finanțare, ‎voia informații compromițătoare.
‎În primăvara anului 1977,
‎reporterul pregătea un reportaj-bombă.
‎E incriminator. Dezvăluie ‎ce se întâmplă în cadrul Templului.
‎Vorbește despre aventurile lui,
‎despre cum membrii Templului ‎erau forțați să dea bani.
‎Vorbește despre copii bătuți.
‎Jones are relații în presă și e avertizat.
‎Nu au folosit surse anonime.
‎Aveau numele oamenilor, fotografiile lor.
‎Era o problemă care urma să se agraveze, ‎iar Jones știa acest lucru.
‎Din fericire, plănuise deja cum să scape.
‎GUYANA, AMERICA DE SUD
‎…în Guyana, această țară fascinantă ‎din nord-estul Americii de Sud,
‎e un contrast izbitor între vechi și nou.
‎Guyana îndeplinea ‎toate criteriile lui Jones.
‎Se vorbea engleză,
‎erau socialiști,
‎erai departe ‎de reporteri de investigație insistenți
‎și de amenințările nucleare ‎ale Războiului Rece‎,
‎care îl preocupau pe Jones.
‎În plus, Guyana era ‎într-o situație financiară dezastruoasă,
‎deci guvernul nu era în poziția ‎de a refuza o infuzie de bani gheață.
‎BUN-VENIT ÎN GUYANA!
‎Jones închiriază 1530 de hectare în junglă ‎în Guyana pentru a-și construi paradisul.
‎Între timp, se publică articolul ‎în revista ‎San Francisco.
‎Sunt vreo 75 de oameni ‎care curăță terenul și construiesc barăci.
‎Simțind pericolul, ‎Jones fuge cu familia sa în Guyana,
‎de unde încearcă imediat ‎să convingă adepții să i se alăture.
‎Ne-a spus că trebuie să avem un loc ‎unde să ne construim utopia.
‎Jones trimite la Templu înregistrări
‎care prezintă așezarea ca pe un paradis.
‎Am văzut portocale și banane imense
‎care, aparent, creșteau în acești copaci.
‎Nu știți ce pierdeți. Fac singuri ‎chifle și hamburgeri, cultivă legume.
‎A zis că nu e nevoie de polițiști.
‎Era mâncare destulă pentru toată lumea.
‎Nu trebuia să muncești, puteai ‎să te relaxezi și să te bucuri de viață.
‎Avem tot felul de insecte ‎și de animale minunate, care nu fac rău.
‎Aici, toată lumea e în deplină siguranță.
‎Jones convinge ‎peste 1.000 de membri ai Templului
‎să se mute în așezarea din Guyana,
‎pe care Jones o botează…
‎„Jonestown”.
‎Dar, la sosire,
‎realitatea se dovedește a fi ‎cu totul alta.
‎În copaci nu creștea niciun fel de fruct. ‎Nici vorbă de așa ceva.
‎Au zis că fiecare familie va avea casa ei.
‎Nu era adevărat.
‎Nu existau paturi ca lumea.
‎Și încă ceva.
‎După ce ajung în Jonestown, ‎le devine clar că e imposibil să plece.
‎Complexul era păzit nonstop ‎de oameni înarmați.
‎Era ca un lagăr de concentrare.
‎N-am fost niciodată pe o plantație,
‎dar aceasta era o plantație,
‎iar el era stăpânul!
‎Jones obligă membrii Templului ‎să muncească între 12 și 14 ore pe zi.
‎Oricine încerca ‎să reziste sau să-l contrazică
‎sfârșea la așa-zisa ‎„Unitate de îngrijiri speciale”,
‎pus pe antipsihotice.
‎Unii au încercat să evadeze,
‎dar au fost aduși înapoi de gardieni ‎și au fost pedepsiți.
‎Frica începe să pună stăpânire ‎pe Jonestown,
‎dar Jones consuma ‎din ce în ce mai mute droguri
‎și nu părea să-i pese‎.
‎Singurul lor mod de a supraviețui ‎era să se supună ordinelor lui Jim Jones.
‎Lumea lor se reducea la Jim Jones. ‎Acesta e visul oricărui lider de sectă.
‎Când e vorba de paradis, mai greu e ‎că trebuie să ții la distanță șerpii.
‎Rudele îngrijorate ale celor din Jonestown
‎au apelat la congresmanul Leo Ryan ‎din San Mateo.
‎L-au rugat să meargă în Jonestown
‎și să se asigure ‎că rudele lor nu sunt ținute ostatice.
‎14 NOIEMBRIE
‎Marți, 14 noiembrie.
‎Congresmanul Leo Ryan a plecat ‎din SUA spre Georgetown, Guyana.
‎Sosesc vizitatori. Ai grijă ‎ca paradisul tău să facă impresie bună!
‎Când a sosit congresmanul,
‎totul a fost organizat cu multă grijă.
‎- Ești fericită aici? ‎- Foarte fericită. E un loc minunat.
‎Cântau și dansau. Se cânta muzică live.
‎Vizita părea să fie un succes ‎pentru Jim Jones.
‎Mă bucur să fiu aici. ‎Vă mulțumesc pentru ospitalitate.
‎Dar chiar și o singură verigă slabă ‎e de ajuns pentru a-ți sabota munca.
‎Fără știrea lui Jim Jones,
‎un rezident i-a strecurat reporterului NBC ‎un bilețel în care scria:
‎„Ajutați-ne să plecăm de aici!”
‎Nu vă îngrijorează…
‎Ce pot face dacă unii mint?
‎Plecați! Vă implor, plecați de aici!
‎Jones lasă membrii nemulțumiți ‎să plece cu congresmanul,
‎dar apoi se răzgândește.
‎Jones trimite oameni înarmați după ei.
‎Cinci oameni au murit împușcați ‎de niște indivizi aflați într-o furgonetă.
‎Însuși congresmanul Ryan e ucis ‎pe pistă înainte să decoleze avionul.
‎În câteva ore, moare și Jones ‎împreună cu peste 900 de adepți ai săi.
‎Le-a spus că se vor sinucide cu toții ‎în mod revoluționar. Nu aveau de ales.
‎Dar dovezile spun altceva.
‎Pe multe cadavre s-au găsit ‎urme de injecții
‎în gât sau în spatele genunchiului.
‎Nu a fost o sinucidere în masă, ‎ci o crimă în masă.
‎Mă gândesc la toți acei 900 de oameni
‎care au făcut greșeala ‎de a-l urma pe acest om malefic
‎și n-au mai avut cale de scăpare.
‎Utopia lui Jim Jones din junglă ‎sfârșește tragic,
‎compromițând imaginea ‎liderilor de sectă de pretutindeni.
‎Dar nu dispera!
‎Manualul te învață cum să-ți creezi ‎propriul paradis pe Pământ
‎fără să mergi pe alt continent.
‎Trebuie doar să pătrunzi ‎în mintea adepților tăi
‎și să nu-i scapi din gheare.
‎Învață arta persuasiunii de la pornostarul ‎care și-a folosit cariera eșuată
‎drept trambulină ‎pentru a-și găsi adevărata chemare.
‎Maestrul în slip al sectei Buddhafield,
‎Jaime Gomez.
‎Subtitrarea: George Georgescu